Seoses tugevalt ülekaaluliste patsientide jätkuva kasvuga on Drenthe maakonna kiirabiteenistus otsustanud endale soetada spetsiaalse kiirabiauto. Veerand miljonit eurot maksev auto on varustatud spetsiaalse hüdraulilise tõstuki ning kanderaamiga, mida vastavalt vajadusele laiemaks saab teha.  Väidetavalt on koguni 49% Drenthe elanikkonnast liiga paks. Kiirabitöötajad kaebavad jätkuvalt vaevuste üle seljas, kätes ning kõhus. Valud on väidetavalt tekkinud  ülekaalulisi patsiente tõstes. Kiirabiteenistuse direktori sõnul ei tule kiirabil enam tegeleda enese arendamisega meditsiini vallas, vaid hoopis jõutreeningutega.  Paar-kolmkümmend korda aastas ei piisa ka uuest kiirabiautost, patsientide liigutamiseks tuleb kohale kutsuda tuletõrje ja spetsiaalne kraana. Patsiendid, kes inimestele mõeldud MRI-scan-aparaati ei mahu, suunatakse Utrechti ülikooli loomakliinikusse, lehmade ja hobustele skannerisse.